Cuneiform Tablet TC 3 69
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pí-lá-ḫa-a PÚZUR-ì-lí ir-ma-a-šùr da-da-a ù ta-ri-iš-ma-tim qí-bi-ma um-ma {d}en-LÍL-ba-ni ù ku-da-dum-ma 30 ma-na a-šur ni-is-ḫa-sú DIRI ša-du-a-sú ša-bu ku-nu-ki-a ù ku-nu-uk ku-da-dim da-da-a na-áš-a-ku-nu-tí a-šur a-num ša qí-ip-tí ku-da-dim i-na a-šur qá-tí ša-ak-na-at a-ma-kam ši-ma-am ša a-lim{ki} ša mì-šál KÙ.BABBAR-pì-ni {TÚG}ku-ta-ni qá-áb-li-ú-tim ù mì-šál KÙ.BABBAR AN.NA ší-ma-am wa-as-ma-am ša ba-lá-ṭí-šu ša-ma-nim i-na ší-mì-im ša-a-mì-ku-nu TÚG ba-ru-ma-am ù šé-er-tám lá ta-ša-a-ma-nim a-ḫu-a a-tù-nu ki-ma a-na-kam i-na KÙ.BABBAR qá-tí ša-ak-na-at-ni ú a-ma-kam a-tù-nu i-na lu-qú-tim pá-qá-dim ba-áb a-bu-lim qá-at-ku-nu ki-ma i-a-tí šu-uk-na-ma šu-ma da-da-a sà-ḫe-er lu-qú-tám iš-tí pa-ni-im wa-ṣí-im a-na ṣé-ri-ni šé-bi₄-lá-nim